లక్నో: ఐఏఎస్ అధికారి అనురాగ్ తివారీ హత్య కేసు దర్యాప్తును సీబీఐకి సోమవారంనాడు బదిలీ చేశారు. కేసు దర్యాప్తును సీబీఐకి అప్పగించాలని ప్రభుత్వం  నిర్ణయించినట్టు ప్రిన్సిపల్ హోం సెక్రటరీ అరవింద్ కుమార్ తెలిపారు. అనురాగ్ తివారీ కుటుంబ సభ్యులు లక్నో పోలీస్ స్టేషన్లో ఎఫ్ఐఆర్ నమోదు చేసి కేసు దర్యాప్తును సీబీఐకి అప్పగించాలని కోరిన నేపథ్యంలో ఉత్తరప్రదేశ్ ప్రభుత్వం ఈ నిర్ణయం తీసుకుంది. తివారీ కుటుంబసభ్యులు సోమవారం ఉదయం నేరుగా ముఖ్యమంత్రి యోగి ఆదిత్యనాథ్ను కలుసుకున్నారు. సిట్ రిపోర్ట్ వచ్చేంతవరకూ వేచిచూడాలని, అనంతరం సీబీఐ దర్యాప్తు విషయమై తగిన నిర్ణయం తీసుకుంటామని తివారీ కుటుంబసభ్యులకు ముఖ్యమంత్రి హామీ ఇచ్చారు. ఈనెల 17న అనురాగ్ తివారీ తాను బస చేస్తున్న ప్రాంతానికి సమీపంలో రోడ్డుపై అనుమానాస్పద స్థితిలో మరణించారు. అయితే అతనిది సహజమరణం కాదని, హత్యేనని ఆయన కుటుంబ సభ్యులు అనుమానాలు వ్యక్తం చేశారు. ఒక స్కామ్కు సంబంధించి నాలుగు నెలలుగా తివారీ దర్యాప్తు చేస్తున్నాడని, ఈ కేసును సీబీఐకి అప్పగించాలని సిఫారసు చేయనున్నట్టు, ఈ కుంభకోణంలో ఓ మంత్రి ప్రమేయం ఉన్నట్టు తనతో చెప్పాడని ఆయన సోదరుడు మీడియాకు వెల్లడించారు. దీంతో తివారీ హత్య కేసు కీలక మలుపు తిరిగినట్టయింది.
lakno: ias adhikari anurag tivaari hatya kesu daryaaptunu cbik somavaramnadu badili chesaru. kesu daryaaptunu cbik appaginchaalani prabhutvam  nirnayinchinattu prinsipal homem secretery aravind kumar telipaaru. anurag tivaari kutumba sabhyulu lakno polies stationlo efir namodu chesi kesu daryaaptunu cbik appaginchaalani korina nepathyamlo uttarapradesh prabhutvam ee nirnayam teesukundi. tivaari kutumbasabhyulu somavaram udayam nerugaa mukhyamantri yogi aadityanaathnu kalusukunnaru. sit report vachentavarakuu vechichudaalani, anantaram cbi daryaaptu vishayamai tagina nirnayam teesukuntaamani tivaari kutumbasabhyulaku mukhyamantri haami icharu. eenela 17na anurag tivaari taanu basa chestunna praantaaniki sameepamlo roddupai anumaanaaspada sthitilo maraninchaaru. ayithe atanidi sahajamaranam kaadani, hatyenani aayana kutumba sabhyulu anumaanaalu vyaktam chesaru. oka skaamku sambandhinchi naalugu nelalugaa tivaari daryaaptu chestunnadani, ee kesunu cbik appaginchaalani sifaarasu cheyanunnattu, ee kumbhakonamlo oo mantri prameyam unnattu tanatho cheppadani aayana sodarudu mediaku velladinchaaru. deentho tivaari hatya kesu keelaka malupu tiriginattayindi.